Publication: Magyar Közlöny
Issue: MK-2004-70 (Year: 2004, Number: 70)
Era: 2004-2010
Section: szóló szerzõdést kihirdetõ 2004. évi XXX. törvény
Paragraph Index: 510

3. Az R.b. preambuluma többek között a következõket mondja ki: — jelentõs annak a veszélye, hogy a cukorágazat piacait megzavarják a csatlakozó államok piacaira a csatlakozást megelõzõen spekulációs célból importált árumennyiségek, ezért ahhoz hasonló rendelkezésekre van szükség, mint azt az R.a. a mezõgazdasági áruk tekintetében meghatározta, — a cukorból és izoglukózból a többletkészleteket a csatlakozó államok költségére el kell távolítani a piacról; a többletkészletet a 2000. május 1. és 2004. május 1. közötti idõszak adatai alapján a Bizottság határozza meg, — a nagyobb spekulatív jellegû kereskedelmi ügyletekben részt vevõ piaci szereplõket és személyeket azonosítani kell, ezért a csatlakozó államoknak 2004. május 1-jére 2004/70. szám rendelkezniük kell az azonosítást lehetõvé tevõ rendszerrel. Az R.b. 5. cikkének (1) bekezdése elõírja, hogy — megállapított feltételek megléte esetén — a 2004. május 1-jén tárolt, meghatározott termékekre a szabad forgalomba bocsátás napján érvényes vámtételt kell alkalmazni. Az R.b. 6. cikkének (1) bekezdése szerint a Bizottság legkésõbb 2004. október 31-ig valamennyi csatlakozó államra vonatkozóan meghatározza a feldolgozatlan állapotban lévõ cukor vagy a feldolgozott termékek, izoglukóz és gyümölcscukor formájában lévõ cukornak azt a menynyiségét, amely 2004. május 1-jén meghaladja a rendes készletet, és ezt a rendellenes készletet el kell távolítani a piacról. Az R.b. 6. cikkének (3) bekezdése szerint a csatlakozó országoknak 2004. május 1-jére rendelkezniük kell olyan rendszerrel, amely a feldolgozatlan állapotban lévõ cukor vagy a feldolgozott termékek, izoglukóz és gyümölcscukor formájában lévõ cukor forgalmazott vagy elõállított többletmennyiségének azonosítására szolgál. E rendszer segítségével a csatlakozó államoknak rá kell kényszeríteniük a piaci szereplõket a többletmennyiségeknek 2005. április 30-ig a piacról való eltávolítására. Ha a piaci szereplõk nem bizonyítják, hogy e kötelezettségüknek eleget tettek, meghatározott összegû díjat kell velük kifizettetni. A díj a tagállam költségvetését illeti meg. Az R.b. 7. cikkének (1) bekezdése az új tagállamok kötelezettségévé teszi a felsorolt termékekbõl meglévõ többletmennyiség piacról való eltávolítását. A (2) bekezdés pedig meghatározott módon kiszámítandó díj fizetési kötelezettségét állapítja meg annak az új tagállamnak a terhére, amely nem tett eleget a termékek piacról való eltávolításának. Az R.b. az Európai Unió Hivatalos Közlönyének 2004. január 15-i számában jelent meg, hatálybelépésének idõpontja a 9. cikk szerint — a Csatlakozási Szerzõdés hatálybalépésére figyelemmel — 2004. május 1-je.

Source: https://magyarkozlony.hu/hivatalos-lapok/dfed313651f5a143114d5b0d946641b2333ce728/dokumentumok/9f82aff3a0da1ab1ef1ce658e80704adad4a5bf9/letoltes